AIŠKINAMASIS RAŠTAS

Dėl pritarimo bendradarbiavimo sutarties pasirašymui

1. **Parengto tarybos sprendimo projekto tikslai ir uždaviniai**

2016 m. sausio 8 dieną Molėtų rajono savivaldybės meras kartu su Ukmergės rajono savivaldybės, Širvintų rajono savivaldybės, Lietuvos šaulių sąjungos, VšĮ „Kauno tvirtovės projektai“ ir Lietuvos kariuomenės Sausumos pajėgų atstovais pasirašė ketinimų protokolą „Dėl regioninio Širvintų-Giedraičių karinio-istorinio parko kūrimo“. Po ketinimų protokolo pasirašymo buvo sukurta darbo grupė regioninio Širvintų-Giedraičių karinio-istorinio parko kūrimo klausimams spręsti, į kurią 2016 m. vasario 18 d. Molėtų rajono savivaldybės mero potvarkiu Nr.B3-6 „Dėl Molėtų rajono savivaldybės atstovų delegavimo į darbo grupę Širvintų-Giedraičių karinio-istorinio parko kūrimo klausimams spręsti“ buvo deleguoti Molėtų rajono savivaldybės mero pavaduotojas M. Kildišius ir Molėtų turizmo ir verslo informacijos centro direktorė D. Kulienė.

Paskutiniajame darbo grupės susirinkime buvo nuspręsta kurti asociaciją, kuri toliau pratęstų Širvintų-Giedraičių karinio-istorinio parko kūrimą kaip juridinis asmuo, įgyjantis galimybes dalyvauti projektinėje veikloje, plėtojantis partnerystės ryšius su parko steigimu suinteresuotomis organizacijomis. Pasitelkus Giedraičių ir Bekupės aktyvius gyventojus, buvo sukurta asociacija Giedraičių istorijos draugija.

Parengto sprendimo projekto tikslas – pasirašyti bendradarbiavimo sutartį tarp Giedraičių istorijos draugijos ir Molėtų rajono savivaldybės, siekiant įsteigti, kurti, plėtoti ir eksploatuoti Širvintų - Giedraičių istorinį – karinį parką.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Neigiamų pasekmių nėra.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos Širvintų - Giedraičių istorinio – karinio parko kūrimui. Finansavimo šaltiniai – valstybės biudžeto, įvairių fondų, savivaldybės biudžeto lėšos. Lėšų poreikis bus žinomas, parengus parko steigimo planą.

1. **Vykdytojai, įvykdymo terminai**

Giedraičių istorijos draugija, Molėtų rajono savivaldybė.